31995R1318
L 127/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1318/95 НА КОМИСИЯТА
от 9 юни 1995 година
за изменение на Регламент (ЕО) № 2883/94 относно изготвянето на прогнозен баланс на снабдяване на Канарските острови със селскостопански продукти, предмет на специални мерки, предвидени в членове 2, 3, 4 и 5 от Регламент (ЕИО) № 1601/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1601/92 на Съвета от 15 юни 1992 г., относно специалните мерки за Канарските острови по отношение на някои селскостопански продукти (1), последно изменен с Акта за присъединяване на Австрия, Финландия и Швеция и Регламент (ЕО) № 3290/94 (2), и по-специално член 3, параграф 4 от него,
като има предвид, че Регламент (ЕО) № 2790/94 на Комисията (3), изменен с Регламент (ЕО) № 2883/94 (4), определя подробните правила за прилагане на специален режим на снабдяване с някои селскостопански продукти на Канарските острови;
като има предвид, че Регламент (ЕО) № 2883/94, последно изменен с Регламент (ЕО) № 1113/95 (5), въвежда баланс на снабдяване с млечни продукти на Канарските острови; като има предвид, че този баланс може да се преразгледа при необходимост, като се регулират количествата през годината, в рамките на цялото количество, определено в зависимост от потребностите на региона; като има предвид, че за да се задоволят нуждите на Канарските острови от млечни продукти, по-специално от сирене, както и от говеждо, телешко и свинско месо трябва да се регулират количествата, определени в прогнозните баланси за тези продукти; като има предвид, че в резултат на това съответните приложения към Регламент (ЕО) № 2883/94 трябва да бъдат изменени;
като има предвид, че предвидените в настоящия регламент мерки са в съответствие със становищата на съответните управителни комитети,
ПРИЕ НАСТОЯЩИЯ РЕГЛАМЕНТ:
Член 1
Приложения I, II и IV към Регламент (ЕО) № 2883/94 се заменят с приложението към настоящия регламент.
Член 2
Настоящият регламент влиза в сила на следващия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 юни 1995 година.